У “Горадзе майстроў” самабытную прадукцыю, зробленую сваімі рукамі, прадстаўлялі: майстар-метадыст раённага Цэнтра раместваў Тамара Шалупенка, мастацкі кіраўнік Горкаўскага Дома фальклору Ірына Маркушэўская, настаўнік Рыгор Судак і яго вучань Аляксандар Несцяровіч Раваніцкай сярэдняй школы-сада. З цікавасцю назіралі за умелымі рукамі дырэктара раённага Дома фальклору Таццяны Савонавай, якая тут жа дэманстравала сваё майстэрства на старажытным ткацкім станку Некаторыя смельчакі нават рупіліся паўтарыць тое, што рабіла яна. Але…. Годна і арыгінальна была прадстаўлена таксама пляцоўка маладзежнага падворка сям’і Дз’ячэнкаў з Калодзежскага сельсавета.